ΓΕΩΡΓΙΟΥ Δ. ΜΑΡΤΖΕΛΟΥ

Καθηγητή ΑΠΘ

ΟΙ ΔΙΑΘΡΗΣΚΕΙΑΚΕΣ ΠΡΩΤΟΒΟΥΛΙΕΣ ΤΟΥ ΟΙΚΟΥΜΕΝΙΚΟΥ ΠΑΤΡΙΑΡΧΕΙΟΥ ΓΙΑ ΤΗΝ ΕΠΙΚΡΑΤΗΣΗ

ΤΗΣ ΕΙΡΗΝΗΣ ΚΑΙ ΤΗΣ ΔΙΚΑΙΟΣΥΝΗΣ

**Εισαγωγή**

Ὁ δι­α­θρη­σκεια­κός δι­ά­λο­γος ὡς μέ­σο γιά τήν ἐπικράτηση τῶν ἰδεωδῶν τῆς εἰρήνης καί τῆς δικαιοσύνης κατά τή συμ­βί­ω­ση τῶν Χρι­στια­νῶν μέ ἑ­τε­ρο­θρή­σκους δέν ἦ­ταν ἄ­γνω­στος στήν πρα­κτι­κή καί τήν ἱ­στο­ρί­α τῆς Ἐκ­κλη­σί­ας καί ἰ­δι­αί­τε­ρα τῆς Ὀρ­θο­δο­ξί­ας. Ὡ­στό­σο ἀ­πό τά μέ­σα τοῦ 20οῦ αἰώνα καί ἑ­ξῆς ἡ Ὀρθόδοξη Ἐκκλησία συνειδητοποίησε ἔτι περισσότερο τήν ἀ­νάγ­κη τοῦ δι­α­θρη­σκεια­κοῦ δι­α­λό­γου, δεδομένου ὅτι στήν ἐποχή μας ὁ κίν­δυ­νος τῶν θρη­σκευ­τι­κῶν ἀν­τι­πα­ρα­θέ­σε­ων, ὅ­ταν μά­λι­στα αὐ­τές τρο­φο­δο­τοῦν­ται ἀ­πό τό φα­να­τι­σμό καί τή μι­σαλ­λο­δο­ξί­α, μπο­ρεῖ νά ἀ­πο­βεῖ μοι­ραῖ­ος γιά τήν παγ­κό­σμια εἰ­ρή­νη. Τά τρα­γι­κά γε­γο­νό­τα τῆς 11ης Σε­πτεμ­βρί­ου τοῦ 2001, πού χα­ρα­κτη­ρί­στη­κε ὡς «ἡ ἡ­μέ­ρα πού ἄλ­λα­ξε τόν κό­σμο», ἀλ­λά καί ὅ­σα ἀ­κο­λού­θη­σαν στή συ­νέ­χεια, κα­τέ­δει­ξαν καί ἐ­πι­βε­βαί­ω­σαν μέ τόν πιό εὔ­γλωτ­το τρό­πο τήν ἀ­ναγ­και­ό­τη­τα τοῦ δι­α­λό­γου καί τῆς συ­νερ­γα­σί­ας τῶν δι­α­φό­ρων θρη­σκευ­τι­κῶν ἡ­γε­τῶν, προ­κει­μέ­νου νά μή με­τα­βάλ­λε­ται ἡ θρη­σκεί­α σέ ὄρ­γα­νο ἐ­ξυ­πη­ρέ­τη­σης ἐ­θνι­κι­στι­κῶν ἐ­πι­δι­ώ­ξε­ων καί πο­λι­τι­κῶν σκο­πι­μο­τή­των εἰς βά­ρος ὄ­χι μό­νο τῆς ἀν­θρω­πό­τη­τας, ἀλ­λά οὐ­σι­α­στι­κά καί τῆς ἴ­διας τῆς θρη­σκεί­ας. Ὅ­πως πο­λύ εὔ­στο­χα ἐ­πι­ση­μάν­θη­κε ἤ­δη στή δι­α­κή­ρυ­ξη τῆς Βέρ­νης (1994), «ὁ πό­λε­μος ἐν ὀ­νό­μα­τι τῆς θρη­σκεί­ας εἶ­ναι πό­λε­μος ἐ­ναν­τί­ον τῆς θρη­σκεί­ας».

**α) Πανορθόδοξες ἀποφάσεις γιά τίς διαθρησκειακές πρωτοβουλίες τῆς Ὀρθοδοξίας**

Μέ­σα στά πλαί­σια τῆς νέας αὐτῆς πραγματικότητας ἡ Ὀρ­θό­δο­ξη Ἐκ­κλη­σί­α ἐπέδειξε ἰ­δι­αί­τε­ρο ἐνδιαφέρον γιά τήν ἀνάληψη διαθρησκειακῶν πρωτοβουλιῶν, μέ στόχο τή διαφύλαξη καί ἐπικράτηση τῆς εἰρήνης ἀνά τόν κόσμο.

Ἤδη κα­τά τήν Α΄ Πα­νορ­θό­δο­ξη Δι­ά­σκε­ψη τῆς Ρό­δου (1961) συμ­πε­ρι­έ­λα­βε στήν Ἡ­με­ρη­σί­α Δι­ά­τα­ξη τῆς μέλ­λου­σας νά συ­νέλ­θει Ἁ­γί­ας καί Με­γά­λης Συ­νό­δου τό­σο τό θέ­μα «Ὀρ­θο­δο­ξί­α καί ἄλ­λαι θρη­σκεῖαι» ὅ­σο καί τό θέ­μα «Συμ­βο­λή τῶν κα­τά τό­πους Ὀρ­θο­δό­ξων Ἐκ­κλη­σι­ῶν στήν ἐ­πι­κρά­τη­ση τῶν χρι­στι­α­νι­κῶν ἰ­δε­ω­δῶν τῆς εἰ­ρή­νης, τῆς ἐ­λευ­θε­ρί­ας, τῆς ἀ­δελ­φο­σύ­νης καί τῆς ἀ­γά­πης με­τα­ξύ τῶν λα­ῶν»[[1]](#footnote-2).

Σταθ­μό στή συ­νει­δη­το­ποί­η­ση τῆς ἀ­ναγ­και­ό­τη­τας τοῦ δι­α­θρη­σκεια­κοῦ δι­α­λό­γου σέ πα­νορ­θό­δο­ξο ἐ­πί­πε­δο ἀ­πο­τέ­λε­σαν τόσο ἡ Α΄ Προ­συ­νο­δι­κή Πα­νορ­θό­δο­ξη Δι­ά­σκε­ψη (Σαμ­πε­ζύ, 1976), ὅσο καί ἡ Γ΄ Προ­συ­νο­δι­κή Πα­νορ­θό­δο­ξη Δι­ά­σκε­ψη (Σαμ­πε­ζύ, 1986), ἡ ὁ­ποί­α μά­λι­στα στό μακροσκελές Κείμενό της ἀναφέρεται, σύμφωνα καί μέ τόν τίτλο τοῦ Κειμένου, στή «Συμβολή τῆς Ὀρθοδόξου Ἐκκλησίας εἰς ἐπικράτησιν τῆς εἰρήνης, τῆς δικαιοσύνης, τῆς ἐλευθερίας, τῆς ἀδελφοσύνης καί τῆς ἀγάπης μεταξύ τῶν λαῶν, καί ἄρσιν τῶν φυλετικῶν καί λοιπῶν διακρίσεων», ἐκ­φρά­ζον­τας μέ τόν τρόπο αὐτό τήν ἐ­πί­ση­μη ἐ­πί τοῦ θέ­μα­τος αὐ­τοῦ θέ­ση τῆς Ὀρ­θο­δό­ξου Ἐκ­κλη­σί­ας[[2]](#footnote-3).

Μέ­σα σ’ αὐ­τό τό πνεῦ­μα τῶν πα­νορ­θο­δό­ξως εἰ­λημ­μέ­νων ἀ­πο­φά­σε­ων τό Οἰ­κου­με­νι­κό Πα­τρι­αρ­χεῖ­ο σέ συ­νερ­γα­σί­α μέ ἁρ­μό­διους πο­λι­τι­κούς καί θρη­σκευ­τι­κούς φο­ρεῖς πρω­το­στά­τη­σε στή δι­ορ­γά­νω­ση ἀ­φε­νός δι­με­ρῶν Ἀ­κα­δη­μα­ϊ­κῶν Δι­α­σκέ­ψε­ων μέ τόν Ἰ­ου­δα­ϊ­σμό καί τό Ἰσ­λάμ καί ἀ­φε­τέ­ρου Δι­α­θρη­σκεια­κῶν Συ­νε­δρί­ων καί Συ­ναν­τή­σε­ων ἡ­γε­τῶν καί ἐκ­προ­σώ­πων τῶν τρι­ῶν μο­νο­θε­ϊ­στι­κῶν θρη­σκει­ῶν, τοῦ Ἰ­ου­δα­ϊ­σμοῦ, τοῦ Χρι­στι­α­νι­σμοῦ καί τοῦ Ἰσ­λα­μι­σμοῦ.

**β) Διμερεῖς Ἀ­κα­δη­μα­ϊ­κές Δι­α­σκέ­ψεις**

 **μέ τόν Ἰ­ου­δα­ϊ­σμό καί τό Ἰσ­λάμ**

Οἱ Ἀ­κα­δη­μα­ϊ­κές Δι­α­σκέ­ψεις μέ τόν Ἰ­ου­δα­ϊ­σμό καί τό Ἰσ­λάμ ξε­κί­νη­σαν χά­ρις στίς πρω­το­βου­λί­ες τοῦ δι­ευ­θυν­τοῦ τοῦ Ὀρ­θο­δό­ξου Κέν­τρου τοῦ Οἰ­κου­με­νι­κοῦ Πα­τρι­αρ­χεί­ου στό Σαμ­πε­ζύ (Γε­νεύ­η) μακαριστοῦ Μη­τρο­πο­λί­τη τό­τε Ἑλ­βε­τί­ας καί κατόπιν Ἀ­δρι­α­νου­πό­λε­ως κ. Δα­μα­σκη­νοῦ.

Μέ τόν Ἰ­ου­δα­ϊ­σμό, ὕ­στε­ρα ἀ­πό μιά προ­κα­ταρ­κτι­κή συ­νάν­τη­ση ἐκ­προ­σώ­πων τῶν δύ­ο θρη­σκει­ῶν πού ἔ­γι­νε στή Γε­νεύ­η τό 1976, πραγ­μα­το­ποι­ή­θη­καν μέ­χρι τώ­ρα ἑπτά Ἀ­κα­δη­μα­ϊ­κές Δι­α­σκέ­ψεις. Ἡ πρώ­τη ἔ­λα­βε χώ­ρα στή Λου­κέρ­νη (16-18 Μαρ­τί­ου 1977) μέ θέ­μα «Ἡ ἔν­νοι­α τοῦ νό­μου στήν Πα­λαι­ά καί τήν Και­νή Δι­α­θή­κη», ἡ δεύ­τε­ρη στό Βου­κου­ρέ­στι (29-31 Ὀ­κτω­βρί­ου 1979) μέ θέ­μα «Πα­ρά­δο­ση καί Κοι­νό­τη­τα στόν Ἰ­ου­δα­ϊ­σμό καί τήν Ὀρ­θό­δο­ξη Ἐκ­κλη­σί­α», ἡ τρί­τη στήν Ἀ­θή­να (21-24 Μαρ­τί­ου 1993) μέ θέ­μα «Συ­νέ­χεια καί ἀ­να­νέ­ω­ση», ἡ τέ­ταρ­τη στή Μα­α­λέχ Χα­σα­μί­σα τῆς Ἱ­ε­ρου­σα­λήμ (13-16 Δε­κεμ­βρί­ου 1998) μέ θέ­μα «Ἡ ἀν­τι­με­τώ­πι­ση τοῦ σύγ­χρο­νου κό­σμου ἀ­πό τήν Ὀρ­θο­δο­ξί­α καί τόν Ἰ­ου­δα­ϊ­σμό», ἡ πέμ­πτη στή Θεσ­σα­λο­νί­κη (27-29 Μα­ΐ­ου 2003) μέ θέ­μα «Ἡ πι­στό­τη­τα στίς πη­γές: κοι­νή δέ­σμευ­ση γιά τήν εἰ­ρή­νη καί τή δι­και­ο­σύ­νη»[[3]](#footnote-4), ἡ ἕκτη στήν Ἱερουσαλήμ (14-15 Μαρτίου 2007) μέ θέμα «Θρησκευτική ἐλευθερία καί ἡ σχέση μεταξύ ἐλευθερίας και θρησκείας»[[4]](#footnote-5) καί ἡ ἕβδομη στήν Ἀθήνα (10-12 Νοεμβρίου 2009) μέ θέμα «Ὁ κόσμος μέσα στήν κρίση: Ἠθικές προκλήσεις και θρησκευτικές προοπτικές»[[5]](#footnote-6). Στό­χος αὐ­τῶν τῶν Δι­α­σκέ­ψε­ων ὑ­πῆρ­ξε ἡ ἐ­πι­σή­μαν­ση κοι­νῶν στοι­χεί­ων τῶν πα­ρα­δό­σε­ων τῶν δύ­ο θρη­σκει­ῶν, πού τρο­φο­δο­τοῦν τή θρη­σκευ­τι­κή ἐμ­πει­ρί­α καί τήν πνευ­μα­τι­κό­τη­τα τῶν πι­στῶν τους. Πρέ­πει ἐ­πί­σης νά το­νί­σου­με ὅ­τι καί οἱ δύ­ο πλευ­ρές ἔ­χουν ὑ­πο­γραμ­μί­σει ἀ­φε­νός τήν ἀ­ναγ­και­ό­τη­τα τῆς ἀ­πό­λυ­της καί ἄ­νευ ὅ­ρων συν­ταγ­μα­τι­κῆς καί νο­μο­θε­τι­κῆς ἐγ­γύ­η­σης τῆς πλή­ρους ἐ­λευ­θε­ρί­ας τῆς συ­νει­δή­σε­ως, κα­θώς καί κά­θε ἄλ­λης θρη­σκευ­τι­κῆς ἐ­λευ­θε­ρί­ας γιά ὅ­λους τους ὑ­πη­κό­ους τοῦ κρά­τους τοῦ Ἰσ­ρα­ήλ ἤ τῶν χρι­στι­α­νι­κῶν καί ἰσ­λα­μι­κῶν κρα­τῶν καί ἀ­φε­τέ­ρου τή νο­μο­θε­τι­κή προ­στα­σί­α τό­σο τῆς ἰ­σό­τη­τας ὅ­λων ἐ­νώ­πιον τοῦ νό­μου ὅ­σο καί τῶν δι­ε­θνῶς ἀ­να­γνω­ρι­σμέ­νων κοι­νω­νι­κῶν δι­και­ω­μά­των.

Πο­λύ πε­ρισ­σό­τε­ρες καί τα­κτι­κό­τε­ρες ὑ­πῆρ­ξαν οἱ Ἀ­κα­δη­μα­ϊ­κές Δι­α­σκέ­ψεις μέ τό Ἰσ­λάμ, χά­ρις στή συ­νερ­γα­σί­α τοῦ Ὀρ­θο­δό­ξου Κέν­τρου τοῦ Οἰ­κου­με­νι­κοῦ Πα­τρι­αρ­χεί­ου στό Σαμ­πε­ζύ μέ τή Βα­σι­λι­κή Ἀ­κα­δη­μί­α τῆς Ἰ­ορ­δα­νί­ας (Ἀμ­μάν) γιά τήν ἔ­ρευ­να τοῦ ἰσ­λα­μι­κοῦ πο­λι­τι­σμοῦ (Al-Albait Foundation), μέ τήν ἔν­θερ­μη μά­λι­στα ὑ­πο­στή­ρι­ξη τοῦ πρίγ­κι­πα - δι­α­δό­χου τῆς Ἰ­ορ­δα­νί­ας Χα­σάν. Μέ­χρι τώ­ρα, ὕ­στε­ρα ἀ­πό δύ­ο προ­πα­ρα­σκευ­α­στι­κές Συ­ναν­τή­σεις πού ἔ­γι­ναν ἡ πρώ­τη στό Windsor τῆς Ἀγ­γλί­ας (1984) καί ἡ δεύ­τε­ρη στό Ἀμ­μάν τῆς Ἰ­ορ­δα­νί­ας (1985), πραγ­μα­το­ποι­ή­θη­καν ἕνδε­κα Δι­α­σκέ­ψεις. Ἡ πρώ­τη Δι­ά­σκε­ψη ἔ­λα­βε χώ­ρα στό Σαμ­πε­ζύ τῆς Γε­νεύ­ης (16-20 Νο­εμ­βρί­ου 1986) μέ θέ­μα «Αὐ­θεν­τί­α καί θρη­σκεί­α», ἡ δεύ­τε­ρη στό Ἀμ­μάν τῆς Ἰ­ορ­δα­νί­ας (20-25 Νο­εμ­βρί­ου 1987) μέ θέ­μα «Πρό­τυ­πα ἱ­στο­ρι­κῆς συ­νυ­πάρ­ξε­ως μου­σουλ­μά­νων καί χρι­στια­νῶν καί μελ­λον­τι­κές προ­ο­πτι­κές», ἡ τρί­τη στό Σαμ­πε­ζύ (12-15 Δε­κεμ­βρί­ου 1988) μέ θέ­μα «Εἰ­ρή­νη καί δι­και­ο­σύ­νη», ἡ τέ­ταρ­τη στήν Κωνσταντινούπο­λη (10-14 Σε­πτεμ­βρί­ου 1989) μέ θέ­μα «Ὁ θρη­σκευ­τι­κός πλου­ρα­λι­σμός καί τά ὅ­ριά του», ἡ πέμ­πτη στό Ἀμ­μάν (26-28 Ἰ­ου­λί­ου 1993) μέ θέ­μα «Οἱ νέ­οι καί οἱ ἀ­ξί­ες τῆς με­τρι­ο­πά­θειας», ἡ ἕ­κτη στήν Ἀ­θή­να (8-10 Σε­πτεμ­βρί­ου 1994) μέ θέ­μα «Παι­δεί­α γιά κα­τα­νό­η­ση καί συ­νερ­γα­σί­α», ἡ ἕ­βδο­μη στό Ἀμ­μάν (3-5 Ἰ­ου­νί­ου 1996) μέ θέ­μα «Τό ἐκ­παι­δευ­τι­κό σύ­στη­μα στό Ἰσ­λάμ καί τόν Χρι­στι­α­νι­σμό», ἡ ὄ­γδο­η στήν Κωνσταντινούπο­λη (3-5 Ἰ­ου­νί­ου 1997) μέ θέ­μα «Προ­ο­πτι­κές συ­νερ­γα­σί­ας καί συμ­με­το­χῆς με­τα­ξύ χρι­στια­νῶν καί μου­σουλ­μά­νων ἐ­νώ­πιον τῆς τρί­της χι­λι­ε­τί­ας», ἡ ἔ­να­τη στό Ἀμ­μάν (10-12 Νο­εμ­βρί­ου 1998) μέ θέ­μα «Μου­σουλ­μά­νοι καί Χρι­στια­νοί στή σύγ­χρο­νη κοι­νω­νί­α. Ἡ εἰ­κό­να τοῦ ἄλ­λου καί τό νό­η­μα τῆς ἰ­σο­πο­λι­τεί­ας», ἡ δέ­κα­τη στό Μπα­χρέ­ϊν (28-30 Ὀ­κτω­βρί­ου 2002) μέ θέ­μα «Ὁ ρό­λος τῆς θρη­σκεί­ας γιά τήν εἰ­ρη­νι­κή συ­νύ­παρ­ξη στή σύγ­χρο­νη κοι­νω­νί­α»[[6]](#footnote-7) καί ἡ ἑνδέκατη στην Ἀθήνα (11-13 Δεκεμβρίου 2008) μέ θέμα «Ἡ δυνατότητα οἰκοδόμησης τοῦ διαθρησκειακοῦ διαλόγου»[[7]](#footnote-8). Στίς Δι­α­σκέ­ψεις αὐ­τές συμ­με­τεῖ­χαν ἐκ­πρό­σω­ποι τῆς θρη­σκευ­τι­κῆς καί πο­λι­τι­κῆς ἡ­γε­σί­ας, κα­θώς καί εἰ­δι­κοί ἀ­κα­δη­μα­ϊ­κοί ἐ­ρευ­νη­τές, μέ σκο­πό νά με­λε­τή­σουν σέ βά­θος τίς προ­ϋ­πο­θέ­σεις συ­νερ­γα­σί­ας τῶν δύ­ο θρη­σκει­ῶν γιά τήν ἀν­τι­με­τώ­πι­ση τῶν προ­βλη­μά­των πού σχε­τί­ζον­ται μέ τήν εἰ­ρη­νι­κή συ­νύ­παρ­ξη καί τήν ἀ­μοι­βαί­α κα­τα­νό­η­ση τῶν πι­στῶν τους. Τά πο­ρί­σμα­τα τῶν Δι­α­σκέ­ψε­ων αὐ­τῶν ὑ­πῆρ­ξαν ἀρ­κε­τά ἐν­θαρ­ρυν­τι­κά καί εὐ­οί­ω­να γιά τήν πε­ραι­τέ­ρω συ­νέ­χι­ση πα­ρό­μοι­ων δι­α­θρη­σκεια­κῶν πρω­το­βου­λι­ῶν. Φά­νη­κε ἤ­δη σα­φῶς μέ βά­ση τίς πη­γές τῶν δύ­ο θρη­σκει­ῶν ὅ­τι ὁ θρη­σκευ­τι­κός φα­να­τι­σμός εἶ­ναι ἀ­συμ­βί­βα­στος ὄ­χι μό­νο μέ τό πνεῦ­μα τοῦ Χρι­στι­α­νι­σμοῦ, ἀλ­λά καί μέ τό μή­νυ­μα τοῦ Ἰσ­λάμ[[8]](#footnote-9).

**γ) Δι­α­θρη­σκεια­κά Συ­νέ­δρια καί Συ­ναν­τή­σεις ἐκ­προ­σώ­πων τῶν τρι­ῶν μο­νο­θε­ϊ­στι­κῶν θρη­σκει­ῶν**

Ἐ­κτός ἀ­πό τίς πα­ρα­πά­νω Ἀ­κα­δη­μα­ϊ­κές Δι­α­σκέ­ψεις τό Οἰ­κου­με­νι­κό Πα­τρι­αρ­χεῖ­ο, ὅ­πως εἴ­πα­με, ἀ­νέ­πτυ­ξε πρω­­το­βου­λί­ες γιά τήν πραγ­μα­το­ποί­η­ση ὄ­χι μό­νο Δι­ε­θνῶν Δι­α­θρη­σκεια­κῶν Συ­νε­δρί­ων ἀλ­λά καί Συ­ναν­τή­σε­ων ἡ­γε­τῶν καί ἐκ­προ­σώ­πων τῶν τρι­ῶν μο­νο­θε­ϊ­στι­κῶν θρη­σκει­ῶν. Μέ­χρι τώ­ρα πραγ­μα­το­ποι­ή­θη­καν τρία Δι­ε­θνή Δι­α­θρη­σκεια­κά Συ­νέ­δρια καί τρεῖς Δι­α­θρη­σκεια­κές Συ­ναν­τή­σεις.

Ὅ­σον ἀ­φο­ρᾶ τά Δι­α­θρη­σκεια­κά Συ­νέ­δρια, καί τά τρία πραγ­μα­το­ποι­ή­θη­καν στήν Κων­σταν­τι­νού­πο­λη σέ συ­νερ­γα­σί­α τοῦ Οἰ­κου­με­νι­κοῦ Πα­τρι­αρ­χεί­ου μέ τό Ἵ­δρυ­μα τῆς Νέ­ας Ὑ­όρ­κης «Κραυ­γή τῆς συ­νει­δή­σε­ως» καί εἶ­χαν ὡς θέ­μα «Εἰ­ρή­νη καί Ἀνεκτικότητα (Ἀ­νε­ξι­θρη­σκεί­α)». Τό πρῶ­το ἔ­λα­βε χώ­ρα με­τα­ξύ 7-9 Φε­βρου­α­ρί­ου 1994 καί κα­τέ­λη­ξε στήν πε­ρί­φη­μη *Δι­α­κή­ρυ­ξη τοῦ Βο­σπό­ρου*, ἡ ὁ­ποί­α κα­τα­δι­κά­ζει κά­θε μορ­φή πο­λέ­μου καί κυ­ρί­ως τοῦ πο­λέ­μου ἐν ὀ­νό­μα­τι τῆς θρη­σκεί­ας, το­νί­ζον­τας τήν ἀ­νάγ­κη συ­νερ­γα­σί­ας τῶν τρι­ῶν μο­νο­θε­ϊ­στι­κῶν θρη­σκει­ῶν γιά τήν ἐ­πι­κρά­τη­ση τῆς εἰ­ρή­νης, τῆς ἀ­μοι­βαί­ας ἀ­νο­χῆς καί συ­νυ­πάρ­ξε­ως στόν κό­σμο, στόν ὁ­ποῖ­ο ἡ ἔ­ξαρ­ση τοῦ ἐ­θνι­κι­σμοῦ ὁ­δη­γεῖ σέ συγ­κρού­σεις καί αἱ­μα­το­χυ­σί­ες. Γι’ αὐ­τό καί ὑ­πο­γραμ­μί­ζει τήν ὑ­πο­χρέ­ω­ση τῶν πο­λι­τι­κῶν καί θρη­σκευ­τι­κῶν ἡ­γε­τῶν νά καλ­λι­ερ­γή­σουν καί νά προ­ω­θή­σουν μέ κά­θε μέ­σο τό δι­ά­λο­γο με­τα­ξύ τῶν ἀν­θρώ­πων καί τῶν λα­ῶν γιά τήν οἰ­κο­δό­μη­ση τῆς ἀ­μοι­βαί­ας ἐμ­πι­στο­σύ­νης, τῆς ἀ­γά­πης καί τοῦ ἀλ­λη­λο­σε­βα­σμοῦ[[9]](#footnote-10). Στό δεύ­τε­ρο πού συ­νῆλ­θε με­τα­ξύ 7 καί 9 Νο­εμ­βρί­ου 2005 ὁ Πα­να­γι­ώ­τα­τος Οἰ­κου­με­νι­κός Πα­τριά­ρχης στήν ἐ­ναρ­κτή­ρια ὁ­μι­λί­α του ὑ­πο­γράμ­μι­σε τήν ἀ­νάγ­κη τῆς εἰ­ρη­νι­κῆς συ­νύ­παρ­ξης τῶν ὀ­πα­δῶν δι­α­φο­ρε­τι­κῶν θρη­σκει­ῶν γιά τό κα­λό τό­σο τῶν πι­στῶν ὅ­σο καί τῶν ἀ­πί­στων καί ἐ­ξέ­φρα­σε τήν ἐλ­πί­δα ὅ­τι ἡ ἐν λόγω Συ­νάν­τη­ση θά ἀ­πο­κα­λύ­ψει τίς δυ­να­τό­τη­τες κα­τα­νό­η­σης, ἤ του­λά­χι­στον τήν ἀ­πεμ­πλο­κή τῆς θρη­σκεί­ας ἀ­πό γε­γο­νό­τα πού ὁ­δη­γοῦν σέ συγ­κρού­σεις[[10]](#footnote-11). Στο τρίτο πού συνῆλθε πρίν ἀπό τρεῖς βδομάδες ὁ Οἰ­κου­με­νι­κός Πα­τριάρ­χης στήν ὁμιλία του τόνισε ὅτι τό μεγαλεῖο καί εἰδικά ἡ μυστική ἀναζήτηση τοῦ Θεοῦ ἀποκλείει τή συσχέτιση πολιτικῶν καί ἐθνικῶν συγκρούσεων μέ τή θρησκευτική πίστη. Τουναντίον, ὁδηγεῖ στή συναίσθηση ὅτι αὐτός πού ἀγαπᾶ τόν Θεό πραγματικά καί χωρίς ἰδιοτέλεια κατανοεῖ τήν οἰκουμενικότητα τῆς ἀνθρωπότητας, τήν ταυτότητα τοῦ τελικοῦ της προορισμοῦ καί τό πόσο αντίθετη εἶναι πρός τό θέλημα τοῦ Θεοῦ ἡ πρόθεση κάποιου ἡγέτη νά στήσει τό ἔθνος του πάνω στά ἐρείπια ἑνός ἄλλου. Πρακτικά αὐτό σημαίνει ὅτι ὑπάρχει ἤρεμη ψυχική διάθεση πρός ὅλους, ἀδελφικά αἰσθήματα πρός ὅλους τούς ἀνθρώπους καί μιά οἰκουμενική στάση πού περιλαμβάνει ὁλόκληρη τήν ἀνθρωπότητα. Ἐμεῖς, τόνισε, οἱ θρησκευτικοί ἡγέτες πού πιστεύουμε ὅτι ὁ Θεός εἶναι ἡ πηγή τοῦ ζῶντος ὕδατος ὀφείλουμε να δώσουμε στή διψασμένη ἀνθρωπότητα αὐτό τό θεῖο ὕδωρ καί νά φυτέψουμε ὅσο περισσότερες πνευματικές ὀάσεις μποροῦμε[[11]](#footnote-12).

Στό ση­μεῖ­ο αὐ­τό θά μπο­ρού­σα­με νά ἀ­να­φέ­ρου­με καί τό δι­ή­με­ρο Δι­α­θρη­σκεια­κό Σε­μι­νά­ριο πού πραγ­μα­το­ποι­ή­θη­κε ὑ­πό τήν αἰ­γί­δα τοῦ Οἰ­κου­με­νι­κοῦ Πα­τρι­αρ­χεί­ου στήν Ἱ. Μο­νή Βλα­τά­δων τῆς Θεσ­σα­λο­νί­κης (16-17 Ἰ­α­νου­α­ρί­ου 2001) μέ θέ­μα «Ἡ ἐ­πί­τευ­ξη ἀλ­λη­λο­κα­τα­νό­η­σης με­τα­ξύ τῶν ΜΜΕ καί τῶν θρη­σκευ­τι­κῶν Κοι­νο­τή­των τῆς Νο­τι­ο­α­να­το­λι­κῆς Εὐ­ρώ­πης». Τό Σε­μι­νά­ριο αὐ­τό, στό ὁ­ποῖ­ο συμ­με­τεῖ­χαν ἐκ­πρό­σω­ποι τῶν Χρι­στι­α­νι­κῶν Ἐκ­κλη­σι­ῶν καί Δογ­μά­των τῆς Ἀ­να­το­λι­κῆς καί Δυ­τι­κῆς Εὐ­ρώ­πης, θρη­σκευ­τι­κοί ἡ­γέ­τες τοῦ μου­σουλ­μα­νι­κοῦ κό­σμου τῆς πε­ρι­ο­χῆς τῆς Ν.Α. Εὐ­ρώ­πης, ἐκ­πρό­σω­ποι πο­λι­τι­κῶν ἀρ­χῶν, κα­θώς καί δη­μο­σι­ο­γρά­φοι ἀ­πό δι­ά­φο­ρες χῶ­ρες τῆς Εὐ­ρώ­πης, εἶ­χε ὡς στό­χο, μέ­σα στά πλαί­σια τῆς προ­σπά­θειας γιά τήν ἀ­πο­κα­τά­στα­ση τῆς εἰ­ρή­νης καί τῆς ἁρ­μο­νι­κῆς συμ­βί­ω­σης τῶν λα­ῶν τοῦ Βαλ­κα­νι­κοῦ χώ­ρου, τήν ἐ­ξοι­κεί­ω­ση τῶν δη­μο­σι­ο­γρά­φων τῆς Δυ­τι­κῆς Εὐ­ρώ­πης μέ τίς ἱ­στο­ρι­κές, πο­λι­τι­σμι­κές καί θρη­σκευ­τι­κές ἰ­δι­αι­τε­ρό­τη­τες τῶν Βαλ­κα­νί­ων, οἱ ὁ­ποῖ­ες δέν ἦ­ταν ἀρ­κε­τά γνω­στές στή Δυ­τι­κή κοι­νή γνώ­μη[[12]](#footnote-13).

Μεγάλη ἐπίσης διεθνή ἀπήχηση εἶχαν καί οἱ Δια­θρη­σκειακές Συναντήσεις πού προέβαλαν σημαντικά τόν εἰ­ρη­νοποιό ρόλο τῆς Ὀρθοδοξίας ἀνά τόν κόσμο.

Ἡ Α΄ Δι­α­θρη­σκεια­κή Συ­νάν­τη­ση πραγ­μα­το­ποι­ή­θη­κε ὑ­πό τήν αἰ­γί­δα τοῦ Οἰ­κου­με­νι­κοῦ Πα­τρι­αρ­χεί­ου καί τῆς Εὐ­ρω­πα­ϊ­κῆς Ἕ­νω­σης στίς Βρυ­ξέλ­λες (19-20 Δε­κεμ­βρί­ου 2001) μέ θέ­μα «Ἡ εἰ­ρή­νη τοῦ Θε­οῦ ἐν τῷ κό­σμῳ». Σ’ αὐ­τήν ἔ­λα­βαν μέ­ρος πά­νω ἀ­πό 80 θρη­σκευ­τι­κοί λει­τουρ­γοί καί κα­θη­γη­τές Θε­ο­λο­γί­ας τῶν τρι­ῶν πα­ρα­πά­νω μο­νο­θε­ϊ­στι­κῶν θρη­σκει­ῶν, πού προ­έρ­χον­ταν ἀ­πό τίς πε­ρισ­σό­τε­ρες χῶ­ρες τῆς Ἀ­με­ρι­κῆς, τῆς Εὐ­ρώ­πης, τῆς Μέ­σης Ἀ­να­το­λῆς καί τῆς Βό­ρειας Ἀ­φρι­κῆς. Ὅ­πως τό­νι­σε στήν ἐ­ναρ­κτή­ρια ὁ­μι­λί­α του ὁ Πα­να­γι­ώ­τα­τος Οἰ­κου­με­νι­κός Πα­τριά­ρχης, «Τά πα­σί­γνω­στα τρα­γι­κά γε­γο­νό­τα τῆς 11ης Σε­πτεμ­βρί­ου τοῦ λή­γον­τος ἔ­τους μᾶς ἐ­πι­βάλ­λουν νά ἀ­πο­κα­λύ­ψω­μεν εἰς ὅ­λους τούς λα­ούς τό εἰ­ρη­νι­κόν καί φι­λει­ρη­νι­κόν πρό­σω­πον τοῦ Θε­οῦ καί νά δι­α­σκε­δά­σω­μεν τήν ἐν­τύ­πω­σιν ὅ­τι ὁ Θε­ός εὐ­λο­γεῖ τάς ἀν­θρω­πο­θυ­σί­ας… Διά τοῦ­το πα­ρα­κα­λοῦ­μεν θερ­μῶς ἑ­αυ­τούς καί ἀλ­λή­λους νά ἀ­φή­σω­μεν κά­θε πο­λι­τι­κήν προ­σέγ­γι­σιν τοῦ θέ­μα­τος τῆς εἰ­ρή­νης ἐ­κτός τῆς αἰ­θού­σης ταύ­της καί νά δώ­σω­μεν εἰς τούς πι­στούς μας καί τόν κό­σμον ὅ­λον ἀ­νό­θευ­τον τό εἰ­ρη­νο­ποι­όν μή­νυ­μα τοῦ ἑ­νός καί μό­νου ἀ­λη­θι­νοῦ Θε­οῦ»[[13]](#footnote-14). Βέ­βαι­α τά γε­γο­νό­τα τῆς 11ης Σε­πτεμ­βρί­ου τοῦ 2001, ὅ­πως φά­νη­κε ἤ­δη ἀ­π’ ὅ­σα εἴ­πα­με, δέν ἀ­πο­τέ­λε­σαν οὔ­τε τό ὁ­ρό­ση­μο οὔ­τε τήν ἀ­φε­τη­ρί­α γιά τίς δι­α­θρη­σκεια­κές πρω­το­βου­λί­ες τοῦ Οἰ­κου­με­νι­κοῦ Πα­τρι­αρ­χεί­ου· κα­τέ­δει­ξαν ὅ­μως σα­φῶς τήν ἀ­ναγ­και­ό­τη­τα καί τή χρη­σι­μό­τη­τα τῶν πρω­το­βου­λι­ῶν αὐ­τῶν γιά τήν ἐ­πι­κρά­τη­ση τῆς εἰ­ρή­νης καί τῆς κοι­νω­νι­κῆς δι­και­ο­σύ­νης στόν κό­σμο καί ἐ­πι­τά­χυ­ναν τούς ρυθ­μούς τους.

Ἡ Β΄ Δι­α­θρη­σκεια­κή Συ­νάν­τη­ση ἔ­λα­βε χώ­ρα στή Θεσ­σα­λο­νί­κη (29-30 Μα­ΐ­ου 2003) ὑ­πό τήν αἰ­γί­δα τοῦ Οἰ­κου­με­νι­κοῦ Πα­τρι­αρ­χεί­ου καί σέ συ­νερ­γα­σί­α μέ τό ἑλ­λη­νι­κό Ὑ­πουρ­γεῖ­ο Πο­λι­τι­σμοῦ μέ­σα στό πλαί­σιο τῶν δρα­στη­ρι­ο­τή­των τῆς Ἑλ­λη­νι­κῆς Προ­ε­δρί­ας τῆς Εὐ­ρω­πα­ϊ­κῆς Ἕ­νω­σης, μέ θέ­μα «Ὁ δι­α­θρη­σκεια­κός δι­ά­λο­γος ὡς προ­ϋ­πό­θε­ση τοῦ πο­λι­τι­σμοῦ τῶν πο­λι­τι­σμῶν»[[14]](#footnote-15).

Ἡ Γ΄ Δι­α­θρη­σκεια­κή Συ­νάν­τη­ση πραγ­μα­το­ποι­ή­θη­κε ἐξ ἀ­φορ­μῆς τῶν Ὀ­λυμ­πια­κῶν Ἀ­γώ­νων τῆς Ἀ­θή­νας στό Μα­ρού­σι (10-11 Αὐ­γού­στου 2004) μέ πρω­το­βου­λί­α τοῦ Οἰ­κου­με­νι­κοῦ Πα­τριά­ρχου κ. Βαρ­θο­λο­μαί­ου καί τοῦ Ὀ­λυμ­πια­κοῦ Δή­μου Ἀ­μα­ρου­σί­ου, μέ θέ­μα «Θρη­σκεί­α, εἰ­ρή­νη καί ὀ­λυμ­πια­κό ἰ­δε­ῶ­δες». Στή Συ­νάν­τη­ση αὐ­τή ἐ­κτός ἀ­πό τούς ἐκ­προ­σώ­πους τῶν τρι­ῶν μο­νο­θε­ϊ­στι­κῶν θρη­σκει­ῶν προ­σκλή­θη­καν καί πα­ρευ­ρέ­θη­καν καί ἐκ­πρό­σω­ποι τοῦ Βου­δι­σμοῦ, προ­κει­μέ­νου νά προ­βλη­θεῖ ἀ­πό κοι­νοῦ ἐκ μέ­ρους τῶν ἐκ­προ­σώ­πων τῶν τεσ­σά­ρων με­γά­λων θρη­σκει­ῶν ἡ ἰ­δι­ά­ζου­σα ἀ­πο­στο­λή τῆς θρη­σκεί­ας γιά τήν εἰ­ρη­νι­κή συ­νύ­παρ­ξη τῶν ἀν­θρώ­πων καί τῶν λα­ῶν στή νέ­α πραγ­μα­τι­κό­τη­τα τῆς ἐ­πο­χῆς μας. Ὅ­πως ὑ­πο­γράμ­μι­σαν οἱ ἐκ­πρό­σω­ποι τῶν θρη­σκει­ῶν αὐ­τῶν στή Δι­α­κή­ρυ­ξη τοῦ Ἀ­μα­ρου­σί­ου, «Ἀ­πορ­ρί­πτο­μεν πᾶ­σαν μορ­φήν ἐ­θνι­κι­στι­κῶν, φυ­λε­τι­κῶν, θρη­σκευ­τι­κῶν, κοι­νω­νι­κῶν ἤ ἄλ­λων δι­α­κρί­σε­ων, δι’ ὧν ὑ­πο­θάλ­πον­ται νο­ση­ρά φαι­νό­με­να μι­σαλ­λο­δο­ξί­ας ἤ καί θρη­σκευ­τι­κοῦ φα­να­τι­σμοῦ, τά­σεις δι­και­ώ­σε­ως τῶν πο­λε­μι­κῶν συγ­κρού­σε­ων ἤ καί τῆς ὠρ­γα­νω­μέ­νης τρο­μο­κρα­τί­ας, ἐ­πί προ­φα­νεῖ ζη­μί­ᾳ τῆς εἰ­ρη­νι­κῆς συ­νυ­πάρ­ξε­ως τῶν ἀν­θρώ­πων καί τῶν λα­ῶν. Διό καί ἀ­πευ­θύ­νο­μεν ἔκ­κλη­σιν πρός τήν πνευ­μα­τι­κήν ἡ­γε­σί­αν τῶν θρη­σκει­ῶν νά ἐρ­γα­σθοῦν καί νά συ­νερ­γα­σθοῦν διά τήν ἐ­κτό­νω­σιν τῶν ἐ­πι­κιν­δύ­νων αὐ­τῶν συγ­χύ­σε­ων καί ἀ­ξι­ό­πι­στον προ­ώ­θη­σιν τοῦ θεί­ου θε­λή­μα­τος δι’ εἰ­ρή­νην, κοι­νω­νι­κήν δι­και­ο­σύ­νην καί σε­βα­σμόν τῶν θε­με­λι­ω­δῶν δι­και­ω­μά­των τοῦ ἀν­θρώ­που»[[15]](#footnote-16).

**Συμπέρασμα**

Ὁ δι­α­θρη­σκεια­κός δι­ά­λο­γος τῆς Ὀρ­θο­δο­ξί­ας μέ τόν Ἰ­ου­δα­ϊ­σμό καί τό Ἰσ­λάμ πού ξε­κί­νη­σε καί συ­νε­χί­ζει τό Οἰ­κου­με­νι­κό Πα­τρι­αρ­χεῖ­ο ἀ­να­δει­κνύ­ει τό βά­θος τῆς εἰ­λι­κρι­νοῦς δι­α­θρη­σκεια­κῆς συ­νερ­γα­σί­ας ὄ­χι μό­νο γιά τήν ὑ­πέρ­βα­ση τῶν ὀ­δυ­νη­ρῶν ἐμ­πει­ρι­ῶν καί φορ­τί­σε­ων τοῦ ἱ­στο­ρι­κοῦ πα­ρελ­θόν­τος, ἀλ­λά καί γιά τήν ἀ­πό κοι­νοῦ ἀν­τι­με­τώ­πι­ση τῶν σύγ­χρο­νων κοι­νω­νι­κῶν προ­βλη­μά­των πού συ­νι­στοῦν ἀ­πει­λή γιά τόν ἄν­θρω­πο καί τόν κό­σμο. Ἀ­να­φε­ρό­με­νη στήν πο­λι­τι­κή ση­μα­σί­α τῶν δι­α­θρη­σκεια­κῶν πρω­το­βου­λι­ῶν καί δρα­στη­ρι­ο­τή­των τοῦ Οἰ­κου­με­νι­κοῦ Πα­τρι­αρ­χεί­ου ἡ τότε ὑ­πουρ­γός Παι­δεί­ας τῆς Ἑλ­λά­δος κ. Μα­ρι­έτ­τα Γι­αν­νά­κου, ἐ­π’ εὐ­και­ρί­α τῆς συμ­με­το­χῆς της στίς ἐρ­γα­σί­ες τοῦ Β΄ Δι­α­θρη­σκεια­κοῦ Συ­νε­δρί­ου στήν Κωνσταντινούπο­λη (2005), τό­νι­σε ἐ­πί λέ­ξει τά ἑ­ξῆς, μέ τά ὁποῖα θά ἤθελα νά κλείσω τήν παρούσα εἰσήγησή μου: «Σέ μιά ἐ­πο­χή πού κιν­δυ­νεύ­ου­με νά ἐ­πι­βε­βαι­ω­θεῖ σέ κά­ποι­ο βαθ­μό τό βι­βλί­ο τοῦ Χάν­τιγ­κτον “Ἡ σύγ­κρου­ση τῶν πο­λι­τι­σμῶ­ν”, ἡ δου­λειά πού κά­νει τό Οἰ­κου­με­νι­κό Πα­τρι­αρ­χεῖ­ο σέ συ­νερ­γα­σί­α μέ με­τρι­ο­πα­θεῖς μου­σουλ­μά­νους, μέ τό Βα­τι­κα­νό, ἀλ­λά καί μέ ὅ­λα τά δόγ­μα­τα, ἀ­κό­μα καί μέ τόν Δα­λά­ι Λά­μα, προσ­λαμ­βά­νει τε­ρά­στια πο­λι­τι­κή ἀ­ξί­α»[[16]](#footnote-17).

1. . Βλ. Γ. Ν. Λαιμόπουλου, «Παγκόσμιο Συμβούλιο Εκκλησιών και διαθρησκειακός διάλογος», στο *Καθ’ οδόν*, τεύχ. 3 (1992), σ. 46 ἑξ. [↑](#footnote-ref-2)
2. . Βλ. «Ἡ συμ­βο­λή τῆς Ὀρ­θο­δό­ξου Ἐκ­κλη­σί­ας εἰς ἐ­πι­κρά­τη­σιν τῆς εἰ­ρή­νης, τῆς δι­και­ο­σύ­νης, τῆς ἐ­λευ­θε­ρί­ας, τῆς ἀ­δελ­φο­σύ­νης καί τῆς ἀ­γά­πης με­τα­ξύ τῶν λα­ῶν, καί ἄρ­σιν τῶν φυ­λε­τι­κῶν καί λοι­πῶν δι­α­κρί­σε­ων», στό *Ἐ­πί­σκε­ψις* 369 (15-12-1986), σ. 19. Βλ. καί I. Bria – Π. Βα­σι­λειά­δη, *Ὀρ­θό­δο­ξη χρι­στι­α­νι­κή μαρ­τυ­ρί­α. Ἐκ­κλη­σί­α – Κοι­νω­νί­α – Οἰ­κου­μέ­νη* 1, Ἐκδ. Τέρ­τιος, Κα­τε­ρί­νη 1989, σ. 164. [↑](#footnote-ref-3)
3. . Βλ. Δαμασκηνοῦ Παπανδρέου (Μητροπολίτου Ἑλβετίας), *Λόγος Διαλόγου (Η Ορθοδοξία ενώπιον της τρίτης χιλιετίας)*, Ἐκδ. Καστανιώτη, Ἀθήνα 1997, σ. 311 κ.ἑ. [↑](#footnote-ref-4)
4. 4. Βλ. http://www.jcrelations.net/Communiqu%E9,+Sixth+Academic+Meeting+between+ Judaism+[and+Orthodox+Christianity%3Cbr%3EJerusalem,+March+14-](http://www.jcrelations.net/Communiqu%EF%BF%BD%2C%2BSixth%2BAcademic%2BMeeting%2Bbetween%2BJudaism%2Band%2BOrthodox%2BChristianity%3Cbr%3EJerusalem%2C%2BMarch%2B14-15%2C%2B2007.2016.0.html?L=3)15,+2007.2016.0.html?L=3 [↑](#footnote-ref-5)
5. 5. Βλ. <http://theorthodoxchurch.info/blog/news/2009/11/7th-academic-consultation-between-orthodox-christianity-and-judaism/> [↑](#footnote-ref-6)
6. . Βλ. Βλ. Δαμασκηνοῦ Παπανδρέου (Μητροπολίτου Ἑλβετίας), «Ὁ ἀκαδημαϊκός διάλογος χριστιανῶν καί μου­σουλμάνων», στό *Καθ’ ὁδόν*, τεῦχ. 3 (1992), σ. 7 κ.ἑ. καί *Λόγος Δια­­λόγου (Ἡ Ὀρθοδοξία ἐνώπιον τῆς τρίτης χιλιετίας),* Ἐκδ. Καστα­νιώτη, Ἀθήνα 1997, σ. 316 κ.ἑ. Βλ. καί Γρ. Δ. Ζιάκα, *Θρησκειολογικά μελετήματα, τόμ. Α΄ (Ζώντας ἁρμονικά μέ τούς ἀνθρώπους)*, Ἐκδ. Βάνιας, Θεσσαλονίκη 2004, σ. 309 κ.ἑ. [↑](#footnote-ref-7)
7. 7. http://www.spc.rs/eng/dialogue\_between\_christianity\_and\_islam [↑](#footnote-ref-8)
8. . Βλ. Γρ. Δ. Ζιάκα, ὅπ. παρ*.*, σ. 394. [↑](#footnote-ref-9)
9. . Βλ. ὅπ. παρ*.* 254 ἑξ. [↑](#footnote-ref-10)
10. . Βλ. http://www.ec-patr.gr/synedria, *Εἰρήνη – Συμφιλίωση ΙΙ, Χαιρετισμός τῆς Α.Θ. Παναγιότητος, τοῦ Οἰκουμενικοῦ Πατριάρχου κ.κ. Βαρθολομαίου, κατά τήν ἔναρξιν τοῦ Διαθρησκεια­κοῦ Συνεδρίου ἐπί τοῦ θέματος "Εἰρήνη καί Ἀνεξιθρησκεία Β΄" (07/11/2005).* [↑](#footnote-ref-11)
11. 11. Βλ. http://www.patriarchate.org/documents/speech-on-the-valedictory-farewell-reception-at-the-completion-of-the-inter-religious-conference-peace-and-tolerance-ii-in-istanbul [↑](#footnote-ref-12)
12. . Βλ. http:// www.ec-patr.gr/synedria,, *Διαθρησκειακόν Σεμι­νά­ριο γιά τήν συμφιλίωσιν καί τήν εἰρήνην (16-1-2001),* Δελτίο Τύπου. [↑](#footnote-ref-13)
13. . Βλ. «Ἡ Διαθρησκειακή Συνάντησις τῶν Βρυξελλῶν», στό *Ἐπίσκεψις* 603 (31-12-2001), σ. 7. [↑](#footnote-ref-14)
14. . Βλ. http://www.ec-patr.gr/arxeio/d2003-02.htm. [↑](#footnote-ref-15)
15. . Βλ. http://www.ec-patr.gr/synedria, *Διαθρησκειακή Συνά­ντη­σις «Θρησκεία, Εἰρήνη καί ὀλυμπιακόν ἰδεῶδες» (Ἀμα­ρούσιον - Ἀ­θῆναι, 10-11 Αὐγούστου 2004), Διακήρυξις Ἀμαρουσίου.* [↑](#footnote-ref-16)
16. . Βλ. http://news.pathfinder.gr/greece/news/253879.html (23/11/2005). [↑](#footnote-ref-17)